ઉલ્લેખનીય છે કે 35 વર્ષના વિકેટકીપર અને બેટ્સમેને 4 જાન્યુઆરીએ કેપ્ટનપદેથી રાજીનામુ આપી દીધુ હતુ. ધોનીના આ અચાનક લીધેલા નિર્ણયથી તેના કરોડો ફેન નિરાશ થયા હતા. ટેસ્ટ, ઓડીઆઇ અને ટી-20 ત્રણે ફોર્મેટમાં ધોની ભારતનો અત્યાર સુધીનો સૌથી સફળ કેપ્ટન સાબિત થયો છે. તેણે 60 ટેસ્ટમાં કેપ્ટનશીપ કરી જેમાંથી 27 મેચને સફળતા મળી હતી. ઓડીઆઇમાં તેણે 199 માંથી 110 માં જીત અપાવી અને 74 માં હારનો સામનો કર્યો ( 4 ટાય, 11 પરિણામ નહિ). 72 ટી-20 માં કેપ્ટન તરીકે 42 મેચ જીતી અને 28 માં હાર મળી (2 પરિણામ નહિ).